JohanHeinsen/ENO huggingface dataset:
Ribe Stifts Adresseaviser, 1847-05-18
Det kongl. Dampskib Hekla er efter allerhøieste befaling bortfragtet til at hidføre Kornvare fra Riga(ikke som det heed fra St. Petersborg). - "Bellonaskulde i Søndags afseile til St. Petersborg for at hente det store Parti Rugmeel, og vil efter Sigende blive assisteret ved Buxering af Heklar et Stykke ind i Østersøen.
Ribe Stifts Adresseaviser, 1847-05-18
Den af Gymnastikens Jndførelse og Udbredelse her i Landet meget fortjente Generalkrigskommissair, Professor Nachtegall er, ifølge Fædl. i Onsdags afgaaet ved Døden, 70 Aar gl.
Ribe Stifts Adresseaviser, 1847-05-18
Om Ole Bulls Forsvinden beretter Flyvepst., at man i de sidste 9 Maaneder ikke har hørt Noget fra ham; ikke engang hans Hustru, der opholder sig i Norge, skal i denne Tid have havt Brev fra ham. Man antager, at han enten er død eller ogsaa af et ikke hos ham uventet Lune har trukket sig tilbage til et eensomt, afsides Sted, for, uden Samkvem med Verden, at studere og udvikle sin Kunst, og da at fremtræde som et fornyet Meteor paa Kunstens Himmel.
Ribe Stifts Adresseaviser, 1847-05-18
Jfølge Kbhvnsposten havde Kommunalbestyrelsen i Frederiksborg for et Par Uger siden fastsat 2 Mk. 12 s. til Taxtpriis for et 8 Punds Brød, hvilken Priis skulde være gjeldende for den hele Maaned, men da Rugprisen pludselig steg paa Torvet, forhøiede Kom munen Taxten til 3 Mk. Mod denne pludselige extraordinære Forhøielse protesterede en talrig Deel af Byens Borgere og Embedsmænd, og Kommunalbestyrelsen har derfor seet sig nødt til igjen at opretholde den først ansatte Taxt.
Ribe Stifts Adresseaviser, 1847-05-18
Fra Kallundborg skrives i Flyvpst. J forrige Uge tildrog sig her en høist sørgelig Begivenhed. En halvvoxen Dreng, omtrent 13 Aar gl., skulde bringe Sæd paa en herværende Mølle. J Møllen kom han Møllehjulet for nær, det greb ham og han blev saaledes knuust, at Tarmene hang ham ud af Livet. Efter nogle Timers Forløb endte Døden hans græsselige Lidelser.
Ribe Stifts Adresseaviser, 1847-05-18
Fra Odense skrives i Hempels Avis, Tegningerne og Beskrivelsen over de Leo-Wolfske eller Bogarduske excentriske Universalmøller, der, nylig arriverede fra Wien, velvilligen ere meddeelte os, ligge til behageligt Eftersyn paa Adressekontoiret i 10 a 12 Dage. Disse Møller, hvoriblandt en Haandmølle til at formale Korn, ere i indenlandske og udenlandske Blade, omtalte med saa megen Anerkjendelse, at det var at ønske, at idetmindste en af dem som en Prøve maatte forskrives til Stiftet.
Ribe Stifts Adresseaviser, 1847-05-18
J Flensborg har i disse Dage tildraget sig det bedrøvelige Tilfælde, at en Dreng paa 10 til 11 Aar, der af sin Fader havde erholdt nogle Skilling foræret til sin Fødselsdag, kom paa det ulykkelige Jndfald, at drikke dem op i Brændeviin. Den følgende Dag var han et Liig.
Ribe Stifts Adresseaviser, 1847-05-18
Fra Slesvig skrives, at der efter Forlydende nu skal indrettes udvidede lærde Skoler eller Gymnaster med 6 eller 7 Klasser (der udelukkende skulde have Ret til at dimittere til Universitetet) i Stæderne Slesvig, Flensborg, Kiel og maaskee Glückstadt eller Pløn. Latinskolen i Altona har allerede i lang Tid været et saadant Gymnasium. De øvrige lærde Skoler i Hertugdømmerne skulde da nedsættes til Progymnaster, hvori Disciplene kunde forberedes til et Gymnasiums Sekunda (eller næstøverste Klasse); ogsaa nogle Realskoler skulde oprettes, blandt andet, meente man, i Rendsborg og Flensborg.
Ribe Stifts Adresseaviser, 1847-05-18
J Midten af denne Maaned vil omtrent 120 Jndivider udvandre fra de til Eutin Amt hørende Landsbyer Hutzfeldt, Løja, Brackradt &c. Jblandt dem ere mange meget velstaaende Folk. Nogle intelligente Boelsmænd, der ved at studere de bedste Skrifter og ved andre Konnextioner have erhværvet sig nøie Kundskab om de nordamerikanske Fristater og som besidde deres Medreisendes hele Tillid, staae i Spidsen for dem. - Fra Eiderstedt udvandre ogsaa hele Familier. Som det hedder ville henved 30 Familier den 31. Mai reise med et hamborgsk Skib, og nu berettes der fra Garding, at allerede den 15. April havde flere Familier derfra indskibet sig paa et Paketskib. Disse Udvandrere ville for det Meste til det vestlige Nordamerika. (B. T.)
Ribe Stifts Adresseaviser, 1847-05-18
Jfølge den af dHrr. Krabberg, Pape og Kofod udstædte Jndbydelse afholdtes en almindelig Lærer sammenkomst i Aarhuus Torsdagen den 6. Mai. Omtrent 70 Lærere, tildeels fra Provindsens fjernere Egne, samt enkelte Mænd af andre Stænder havde givet Møde. Jnstitutbestyrer Kraiberg aabnede Forhandlingerne med et Foredrag, hvori han udviklede sine Anskuelser og Folkeskolens 3 naturlige Grundforhold eller dens Forbindelsespunkter med Staten, Kirken og Kommunen, og uddrog deraf den Slutning, at Skolen maa betragtes som en Statsanstalt, men tillige som et Kirke- og Kommuneanliggende, hvorfor ogsaa Staten har indrømmet disse tvende Jnstitutioner Andeel i Skolevæsenets Bestyrelse. Han opfordrede Lærerne til, fortrinsviis at knytte deres Forhaabninger til Landets Hersker, Folkedannelsens ophøiede Ven og Befordrer, og endte sit Foredrag med den Bøn, at Forsynet vilde bevare Hs. Majestæts Liv og skjænke ham Kraft til at reformere Folkeskolen saaledes, at den maatte vorde Danmarks Stolthed, og bidrage til Fædrelandets Held og Velsignelse.
Ribe Stifts Adresseaviser, 1847-05-18
Efterat derpaa de bekjendte Bering'ske Artikler i Aarh. Avis vare blevne drøftede og de deri indeholdte Beskyldninger imod Lærerstanden erklærede for aldeles ugrundede og uovereensstemmende med Sandheden, blev det næsten eenstemmigen vedtaget, at man skulde henvende sig til Regeringen, for at bønfalde denne om at tage Skolesagen under Overveielse, og, hvis den dertil maatte finde Anledning, da at lade Stænderne forelægge et Lovudkast angaaende en gjennemgribende Reform af Folkeskolevæsenet. Med Hensyn til Jndholdet af et saadant Andragende stilledes 2de Alternativer: enten at slutte sig til den i Viborg Stænderforsamling afgivne Komitteebetænkning, eller i alt Væsentligt at henholde sig til den ved Lærerforsamlingen i Randers vedtagne Petition. Skjøndt den overveiende Pluralitet erkjendte, at der ikke vilde være vundet Ubetydeligt, dersom de af Stænderkommitteen paapegede Forbedringer iværksattes, kunde den dog ingenlunde indrømme, at Skolens og Lærerstandens velbegrundede Fordringer derved skete Fyldest, og valgte derfor det sidste af de foromtalte Alternativer.
Ribe Stifts Adresseaviser, 1847-05-18
Jndstillingspunkterne af Jndbydelseskomitteens Udkast til et Andragende til Regeringen bleve nu drøftede og med enkelte Modisikationer vedtagne. Udkastet vil om kort Tid blive trykt, og man nærer det Haab, at det, ligesom Petitionen, vil vinde talrige Underskrifter. Til i sin Tid at overrække Hs. Maj. Andragendet, valgtes dHrr. Kand. Frolund og Lærer, Rugaard i Kjøbenhavn samt Skolelærer Sjeldrup i Føllesløv pr. Holbek. Efter Aarh. Av.)
Ribe Stifts Adresseaviser, 1847-05-18
Det hedder fra Frederikshavn i Hjørring Avis af 10. ds.: Ved Hjælp af et Dykkerselskab er den Vinter ved Læss strandede Evert, ført af Kapitain Spies, i disse Dage bleven optagen og indkom heri Havnen i Forgaars. Everten blev efter Strandingen solgt til Hr. Grosserer Switzer i Kbhavn.
Ribe Stifts Adresseaviser, 1847-05-18
Det synes som om de hyppige Selvmord, der finde Sted i denne Tid, ville udarte til en reen Manie. Alene i Hillerslev og Hundborg Herreder, have siden afvigte 20. April 4 Selvmord fundet Sted, næmlig en Tjenestekarl i Sjørring, en dito i Thorsted, en dito i Thisted og endelig i forrige Mandags en Tjenestepige i Lægindgaard, og mærkeligt er det, at de alle vare Mennesker i den yngre livsglade Alder. (Aalb. Av.)
Ribe Stifts Adresseaviser, 1847-05-18
Udnævnelser. Under 8. Mai har Hs. Mai beskikket, personel Kapellan for Aastrup Menighed paa Falster, C. E. Klein, til personel Kapellan hos Sognepræsten for destrup Menighed paa Falster. J. C. A. Krebs. Under 8. Mai er der meddeelt Underretsadvokat og Prokurator J. C. C. PalmePaysen i Altona Koncession til at øve Notarialforretninger i Hertugdømmerne Slesvig, Holsteen og Lauenborg. Under 10. Mai er Sognepræst for Nexøe og Bodelsker Menighed K. H. With besk. til Sognepræst for Rønne og St. Knuds Menigheder, samt til Provst paa Bornholm. Under 12. Mai Kammersekretær R. Sindberg, Eier af Holtum Mølle ved Veile, udnævnt til virkelig Kammerassor og Dyrlæge H. Bagge til Kammerassessor med Rang i 9. Klasse Nr. 2 efter Rangforordningen. (B. T. og C. T.)
Ribe Stifts Adresseaviser, 1847-05-18
Ledige Embeder. Paa Bornholm vil blive beskikket en Prøveprokurator, med Forpligtelse til at tage Bopæl i Rønne, Ansøgninger og denne Post kunne indgives til det Kgl. Danske Kancelli i Løbet af 6 Uger. – Bloustrød og Lillerød Sognekald i Sjællands Stift, ny Ansættelse 290 Rbd. - Hellevad, Hellum og Ørum Sognekald i Aalborg Stift; gl. Angivelse 320 Rd. (Begge opslaaede vakante den Byfoged- og Skriver-Embedet i Lemvig samt 7. Mai.
Ribe Stifts Adresseaviser, 1847-05-18
Herredsfoged- og Skriver-Embedet i Skodborg og Vandfuld Herreder. (Opslaaet vacant den 11. Mai.) (C. T.)
Ribe Stifts Adresseaviser, 1847-05-18
Efterretning om ledige geistlige Embeder: Seiers Sognekald under Sjællands Stift, ny Ansættelse 203 Rbd., har følgende Jndtægter: 1) Korntienden, der ydes i forskjellige Sædarter, kan, reduceret til Byg, anslaaes til 227 Tdr. Byg. 2) Qvægtienden udgjør omtrent 32 Rbd. 3) Smaaredsel 124 Pund Ost, 31 Par Kyllinger, 62 Snese, Æg og 36 Gæs. 4) Offer og Accidentser c. 100 Rbd. 5) Omtrent 24 Høstdage præsteres. 6) Avlingen bestaaer af en Jordlod paa 26 Tdr. Land, og en Udlod paa 23 Tdr. 6 Skpr. Land, paa Lodden er fornøden Tørveskær. – Til Embedets Udgivter bliver at henføre: 1) Skatter, Bankrenter og Afgivter, c. 72 Rbd. 2) Landemodserpenser c. 12 Rbd. Præstegaardens Jndløsningssum udgjør 292 Rbd. 48 s. (C. T.)
Ribe Stifts Adresseaviser, 1847-05-18
Ribe. Med Vedkommendes Tilladelse bliver Adgang for Publikum til Gram Slotshave anden Pindsedag næstkommende, og er der draget Omsorg for, at et Musikkorps, bestaaende af Bjergfolk fra Hartzen vil indfinde sig for at musicere der.
Ribe Stifts Adresseaviser, 1847-05-18
Døbte i Domkirken den 12. Mai. Møllebygger, Tømmerm. Hjorts Datter, Mathilde Helene Hjort; Fadd. Mad. Holst, Jfr. C. M. Hjort fra Nørholm, Kapellan E.A. Hjort fra Hygum og Redaktør Hyphoff. Den 16. Mai; Gud. A. C. Andersens Søn, Jens Andersen af Østervedsted; Fadd.: Vognmand C. Andersens Hustru, Pigen J. Tønnesen, af Døstrup, Sognefoged J. Andersen og Ungk. A. P. Pedersen, af Østervedsted.
Ribe Stifts Adresseaviser, 1847-05-18
Kopulerede i Domkirken d. 15. Mai; Tømmersv. C. Madsen og Pigen J. Thomsen.
Ribe Stifts Adresseaviser, 1847-05-18
Bekjendtgjørelser. Øverste Etage af Gaarden Nr. 7 paa Nederdammen, bestaaende af 4 Værelser til Gaden samt Plads til Kjøkken, Pigekammer og til fornøden Brændsel, er at faae tilleie til Michaeli Flyttetid, naar man henvender sig til Chr. Koch.
Ribe Stifts Adresseaviser, 1847-05-18
Min Modebutik er i disse Dage fra Kjøbenhavn bleven forsynet med et betydeligt Udvalg af Hatte, Kapper og anden Modepynt samt et smukt og stort Assortiment af Blomster, der alt udsælges billig og hvormed jeg anbefaler mig. Ribe d. 18. Mai 1847. Amalie Bruun. Erklæring.
Ribe Stifts Adresseaviser, 1847-05-18
Paa Opfordring finder jeg mig beføjet til herved at erklære, at saavidt mig er bekjendt er af Hans Møllers Kone i Østervedsted Jntet borttaget af min Boutik. Ribe d. 17. Mai 1847. Joh. H. Quedens.
Ribe Stifts Adresseaviser, 1847-05-18
Af det Gabelske Legat bestemt for Enker i Ribe, hvis Mænd have været enten i geistligt eller verdsligt Embede, er en Portion bleven ledig. Ansøgninger herom indleveres til Stiftsprovsten i Ribe.
Ribe Stifts Adresseaviser, 1847-05-18
Licitation. Efter vedkommende Damskifte=Eieres Begjæring bliver, Onsdagen den 26. dennes, Eftermiddag Kl. 3, paa denne Byes Raadhuus afholdt offentlig Licitation over forskjellige Arbeider og Kjørsler i Anledning af Grundforbedringen af circa 586 Favne Vei over den saakaldte Dam paa Landeveien af Haderslev, bestaaende af Følgende: a. Leverance af 24 Læs Muursteensbrokker, Do. af 1 enfjerdedeel Chf. Leer c. Opkastning af 48 femsjettedeel Chf. Gruus og d. Leverance af dette Qvantum a 5 Chr. pr. Opraab, og bemærkes at enkelte Opraab alene vil finde Sted, samt at det nævnte Materiale hentes paa Lustrup Mark. Conditioner og Overslag ligge forinden til Eftersyn her paa Contoiret. Lysthavende indbydes. Ribe Byfogedcontoir, den 18. Mai 1847. Stricker.
Ribe Stifts Adresseaviser, 1847-05-18
Gaard-Auction. Efter tagen Bestemmelse, bliver ved en eneste Auction som afholdes Torsdagen den 8. Juni næstk. om Formiddagen Kl. 11, opraabt til Bortsalg afgangne Ole Hansens Gaard i Øster-Bredmose, Orbye Sogn, Vester Herred, hvis tilliggende Jorder staaer for Htk., gl. Matr. 2 Tdr. 6 Skpr. 1 Fdkr., samt et Stykke Eng i Bordrup Kjær af Htk. gl. Matr. 1 syvtolvtedeel Alb., med det resp. Hiks. Anpart i Orbye Kirke-, Korn- og Qvægtiender. Paa Gaardens Mark kan græsses og om Vinteren kan fodres 14 a 16 Stkr. Kreature foruden 2 Heste og endeel Faar. Auctionen afholdes paa Gaarden selv, hvor Conditionerne erfares. Lysthavende indbydes. Herredscontoiret i Varde den 11. Mai 1847. T. Qvistgaard.
Ribe Stifts Adresseaviser, 1847-05-18
Auctions-Placat. Jfølge tagen Bestemmelse paa Skiftet efter afdøde Gaardmand Niels Jensen af Heager, bliver den Boet tilhørende, i Heager Bye, Osse Sogn beliggende Gaard af Htk. gl. Matr. 1 Td. 6 Skpr. 1 Fdkr., nye Matr. 2 Tdr. 1 Skp. 3 Fdkr. 2 enhalv Alb. stillet til Bortsalg ved en eneste Auction som afholdes i selve Gaarden Torsdagen den 3. Juni næstk. Formiddag Kl. 10, ved hvilken Auction absolut Bortsalg finder Sted om antageligt Bud skeer. Gaarden har et Tilliggende af henved 30 Tdr. Agerland, 19 Dags Slet Eng og en betydelig Deel Mose og Hede, hvoraf det Meste er tjenligt til Opdyrkning. Mergel findes i Eiendommen. Bygningerne ere af Grundmuur, og for faa Aar siden af nye opførte. Af Besætning er hidtil holdt 2 Heste, 8 Køer, noget Ungqvæg og 14 Faar. Pengevilkaarene ville blive billige. Naar Gaarden er solgt forauctioneres Boets Løsøre, bestaaende af Heste, Køer, Faar, Vogne, Plove, Harver, Chatoller og Kister, samt andet Jndboe, Sengeklæder, m. m. Conditionerne erfares paa Auctionsstedet. Lysthavende indbydes. Skads Herredscontoir i Varde den 15. Mai 1817. Crone.
Ribe Stifts Adresseaviser, 1847-05-18
Auction. Jfølge Begjering af vedkommende Forligshaver, bliver det Gjørtler Peder Trankiær tilhørende i Holstebroe Byes Netlikestræde beliggende Huus Nr. 140 og 141 med Bygninger, Grund, Gaards- og Haugeplads, uden Lovmaal og Dom, stillet til Bortsalg ved Auction, der afholdes: 1ste Auction Tirsdagen d. 8. Juni næstk. Formiddag Kl. 11 paa Byens Raadhuus, 2den - 2. f. M. til samme Tid og Sted, 3die - d. 6. Julii næstkommende Formiddag Kl. 11, paa selve Stedet. Conditionerne for Salget ere forinden til Eftersyn herpaa Contoiret. Lysthavende indbydes. Med Hensyn til Prioritetshavere bringes Pl. 22 April 1817 i Erindring. Byefogedcontoiret i Holstebroe, 14. Mai 1817. C. N. Petersen.
Ribe Stifts Adresseaviser, 1847-05-18
Publicandum. Mandag den 31. d. M. Formiddag Kl. 10 bortsælges ved offentlig Auction paa Tornumgaard: 2 brune Kjørehopper, 6 og 8 Aar gamle, i Fjedervogn 1 Kassevogn, 1 Par Brakharver, noget Heste- og Ridetøi, fremdeles flere Sohpaer, hvoriblandt en med Haardugt Overtræk og stoppet med Krølhaar, Stole, Borde (tildeels af Mahagoni, Sengesteder, 1 Skrivepult, 2 fuldstændige Senge, Sengelagener, Bordduge og andet Linnedtøi, tre Paraplyer, en Bøsse, nogle Piber, Theebakker og alt Slags Kjøkkenredskaber m. m. Lysthavende indbydes. Fros og Calslund Herredsfogde den 17. Mai 1847. Bruhn. Trykt Ribe hos Chr. sal. Hyphoff.
Ribe Stifts Adresseaviser, 1847-05-18
Jfølge det Kongel. Rentekammers Resolution af 16. Marts d. A. skal der afholdes Licitation over en Reparation ved Foldingbroe i Lintrup Sogn, bestaaende i et Lag 3 Tommer, Fyrreplanker af omtrent 464 s.) Fods Omfang; samt overTillevering og Lægning af 52 Qvadrat Roder regelmæsig eqvarerede Steenbroe paa Dæmningen dersteds. Termin hertil ansættes herved til Løverdag den 22. d. M., om Formiddagen Kl. 10 slet, paa Vesteramtstuen i Hadersleben, hvor Conditionerne otte Dage forinden kunne eftersees, der tillige fremlægges i Terminen. Lysthavende indbydes at give Møde, at byde og underbyde, samt at forvente Tilslag under Approbations Forbehold. Ubekjendte have at stille Caution under Haderslev Vesteramts Jurisdiction. Haderslev Vesterhuusfogdie den 5. Mai 1817. v. Krogh.
Ribe Stifts Adresseaviser, 1847-05-18
Jfølge det Kongel. Rentekammers Resolution af 16. Marts d. A. skal der afholdes Licitation over et Lag nye EgetræStødplanker, 3 Tommer tyk, udgjørende circa 320) Fod, paa Broen ved Nederierstall. Termin hertil ansættes herved til Løverdag den 22. d. M., om Formiddagen Kl. 10 slet, paa Vesteramtstuen i Haderslev. Conditionerne kunne indsees 8 Dage forinden og oplæses i Terminen. Lysthavende indbydes at give Møde, at byde og underbyde, samt at forvente Tilslag under ApprobationsForbehold. Haderslev Vesterhuusfogde den 5. Mai 1847. v. Krogh.
Ribe Stifts Adresseaviser, 1847-05-18
Af Riberhuus Birks Overformynderies Midler opbydes herved til Udlaan i anstundende 11. Juni Termin 400 Rbd. mod anordningsmæssig Sikkerhed Riberhuus Birk, den 17. Mai 1847. Stricker.
Ribe Stifts Adresseaviser, 1847-05-18
Til førstkommende 11. Juni Termin ønskes et Laan, af 6200 Rbd. imod første Prioritet i en Landeiendom beliggende i Ribe Amt. Den eller de, som vilde udlaane samme, bedes snarest mueligt at henvende dem til Undertegnede. Christianshøi ved Estrup den 11. Mai 1847. H. H. C. Jensen.
Ribe Stifts Adresseaviser, 1847-05-18
Børnevogne og Keglekugler faaes hos Dreiermester P. Petersen i Ribe.
Ribe Stifts Adresseaviser, 1847-05-18
At Undertegnede slagter en feed Stud til Pindsedagene, bekjendtgjøres herved. Jver Baggesen. Af Leths Huuspostil, denne ypperlige Bog, som overalt har vundet saameget Bifald, er nu 2det Oplag udkommet complet. Bogen faaes for3 Rbd. 3 Mk. smukt indb. i alle Boglader, i Danmark og Norge, i Ribe hos Termansen og Andersen og i Odense hos Forlæggeren, den Hempelske Boghandel. Ringridning, forbunden med Musik og Dands, anden Pindsedag den 24. Mai ved Roager Skov, hos Mads P. L. Schmidt.
Ribe Stifts Adresseaviser, 1847-05-18
Caffe=Extract, 5 Ls. pr. Flaske, hvoraf kan laves 12 Comptoir kopper kraftig og reensmagende Caffe, erholdes hos Otto G. Bøgh.
Ribe Stifts Adresseaviser, 1847-05-21
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Fredagen den 21. Mai. No 60.
Ribe Stifts Adresseaviser, 1847-05-21
Udenlandske Efterretninger. England. Den 11 Mai tilkjendegav Lord Russel i Parlamentet, at han havde til Hensigt at lade Navigationsloven gjælde længere end først var bestemt J de 4 sidste Maaneder er i England indført 3,190,000 Qvarters (1 Qvart. er 2 Tønder) Korn, og de fra de forenede Stater udførte 2,130,000 Qvart, ere paa Mill. nær indførte i England. Lord Ashburton fandt denne Jndførsel utilstrækkelig og udtalede sig for et Udførselsforbud, hvilket Lord Brougham erklærede for uhensigtsmæssigt. - Dronningen har ved sin Hofstat foreskreven den yderste Sparsommelighed med Hensyn til Brugen af Levnetsmidler. Lord Russel fremhævede dette i sin Tale ved den store Festsmaus som Lord Majoren sædvanlig den 12. Mai giver Ministrene, og bemærkede, at man bedrog sig, dersom man stolede paa, at Nøden snart var tilende.
Ribe Stifts Adresseaviser, 1847-05-21
Frankrig. Anstrengelserne i Paris for at forskaffe den mindre bemidlede Klasse Brød til lavere Priis stige meere og mere. Medens der næmlig fra Midten af November til Slutningen af April er uddeelt 3,789,423 Fr. vil 1,105,000 Fr. være nødvendig for Mai Maaned. Næsten Halvdelen af Paris's Befolkning erholder denne Understøttelse, næmlig 422,410 Personer af 945,731 Jndvaanere. – Efterretningerne om Korn-Markerne lyde meget gunstige. - J Lille ere flere Magaziner blevne plyndrede.
Ribe Stifts Adresseaviser, 1847-05-21
Spanien. J Madrid cirkulerede et Rygte om et Forsøg mod Dronningens Liv. En Aften Dronningen kjørte fra Theatret skal næmlig være affyret to Pistol efter hende og en Kugle være gaaet igjennem Randen af hendes Hat. En Undersøgelse mod en Advokat og Medarbeider af et progressistisk Blad har ikke ledet til nogen nærmere Oplysning. Dronningen er d. 6. Mai afreist til Aranjuez, ledsaget af sin Gemaal. – J Granada, Leon, og fl. St. har fundet Brøduroligheder Sted.
Ribe Stifts Adresseaviser, 1847-05-21
Portugal. Jfølge Efterretninger herfra af 5. Mai skal en Fægtning have fundet Sted mellem de kongl. Tropper og Jnsurgenterne ved St. Ubes. Senere Beretninger af 9, mælde, at den engelske Underhandlers Hr. Wyldes Forslag ere antagne i St. Ubes, men tilbageviste i Oporto.
Ribe Stifts Adresseaviser, 1847-05-21
Preussen. Ved Landdagen er en Petition angaaende Opretholdelsen af den polske Nationalitet, der undtagelsesviis ønskedes overleveret til Stænder-Curiernes Behandling, tilbagevist, med den Erklæring, at naar den blev tilstillet Kongen umiddelbart vilde dens Jndhold paa det nøiagtigste blive prøvet. - J Anledning af, at et Brev fra en Deputeret skulde være bleven aabnet paa et Postkomptor, har Ministeren Hr. v. Bodelschwing erklæret, at Gouvernementet afskyer saa uværdige Midler, og at Rygtet enten maa bero paa en Løgn eller paa en underordnet Embedsmands Utroskab, som strax vil blive straffet med Kassation saasnart den Skyldige opdages. – Den 15. Mai blev et Regerings-Forslag om Statens Overtagelse af Garantien for de til Afløsningen af Realbyrderne paa Landeiendomme oprettende Rentebanker, forkastet med stor Majoritet. Denne Garanti var anslaaet til 100 Mill. Thlr. Hr. v. Vincke holdt i denne Anledning en Tale, som gjorde dybt Jndtryk Han spurgte blandt andet om en saadan Garante kunde finde Sted saalænge de offentlige Forhold vare saalidet sikkrede for Fremtiden, Loven af 3 Februar selv havde vist hvor lidet man binder sig til ældre Love, Diskussionen herom var hidtil forhindret. Der er aldeles ingen Borgen for den stænderske Rets Opretholdelse, en saadan Lov kan ophæve den igjen. &c.
Ribe Stifts Adresseaviser, 1847-05-21
Indenlandske Efterretninger. Ved kongl. Resolution er det overdraget Cand. P.A. Schleisner at bereise Jsland i sanitære Øiemed.
Ribe Stifts Adresseaviser, 1847-05-21
Om den unge Neger, som for at indsættes i Forbedringshuset er bragt til Kjøbenhavn fra Vestindien med Skibet "Concordia, fortæller sammes Mandskab enkelte Smaatræk, der ikke ere uden Jnteresse, da de vidne om, at det er meer af Uvidenhed og Kaadhed, end af Slethed, at han har forseet sig. Jblandt de flere Smaatyverier, han skal have begaaet, fortælles der saaledes to, som røbe, at Afrikas Søn baade har Lune og Poesi. Han stial næmlig fra en Gartner enke en meget smuk Blomsterplante, hvoraf han derpaa med kunstfærdig Haand afskar tre Aflæggere, hvilke han podede paa ligesaa mange andre Smaatræer, og da dette var lykkedes ham sendte han dem i smukke Potter som Present til Enkens tre Døttre, hvem han godt kunde lide. Det andet Tyveri er ikke mindre originalt. Da han en Dag bivaanede en Brudevielse i Kirken, bemærkede han, at følget lagde Offeret paa den ene Side af Alteret, og snappede nu dette bort lige for Præstens Øine, men bragte det derpaa selv tilbage igjen. Da Præsten imidlertid fandt, at det hele Offer kun beløb sig til noget over en Piaster, troede han at Regeren havde stiaalet deraf, hvilket foranledigede ham til at angive det Passerede for Politiet. Uagtet der nu af dettes Undersøgelser, fremgik, at Brudefolkene ikke havde givet Præsten mere, kom der dog ved samme Leilighed andre Smaa tyverier for en Dag, og disse havde da hans Anholdelse og Transportation til Følge. Paa Reisen vandt han ved sin Godmodighed hele Mandskabets Yndest, og da derfor Politiet afhentede ham, blev det Vidne til en meget rørende Afskedscene, idet han med Taarer i Øinene sagde Farvel til Matroserne, der mere havde behandlet ham som en Kammerat, end som en Forbryder. (Flp.)
Ribe Stifts Adresseaviser, 1847-05-21
Digteren H. C. Andersen er, ifølge Kbhvnsposten, i disse Dage afreist til England, hvor han vil opholde sig nogle Maaneder; som bekjendt er endeel at hans Skrivter allerede udkomne paa Engelsk og flere ville følge.